google/wiki40b huggingface dataset:
Κυτταρική διαίρεση

Η κυτταρική διαίρεση είναι η διαδικασία κατά την οποία ένα αρχικό κύτταρο διαιρείται σε δύο θυγατρικά. Στους πολυκύτταρους οργανισμούς διακρίνουμε δύο περιπτώσεις κυτταρικής διαίρεσης:, την μίτωση και την μείωση ενώ στους μονοκύτταρους την διχοτόμηση.

Διαδικασία

Η διαδικασία ξεκινάει από το γενετικό υλικό και εξαπλώνεται σε όλο το κύτταρο. Αρχικά, το κύτταρο χρειάζεται να εξασφαλίσει ότι περιέχει αρκετά οργανίδια και άλλες δομές που είναι απαραίτητες για να υποστηρίξουν τη ζωή δύο κυττάρων, το οποίο επιτυγχάνεται με την ανάπτυξη του κυττάρου. Κατά τη διάρκεια της ανάπτυξης αυξάνεται και το μέγεθός του.
Έπειτα, διπλασιάζεται το γενετικό υλικό (εκτός αν πρόκειται για τη δεύτερη διχοτόμηση της μείωσης) και διαχωρίζεται σε δύο ομάδες. Ακολούθως, στο κύτταρο σχηματίζονται δύο περιοχές, όπου η κάθε μία περιλαμβάνει μία από τις δύο ομάδες του γενετικού υλικού, ενώ ο ίδιος διαχωρισμός γίνεται και για τα υπόλοιπα οργανίδια. Αυτός ο διαχωρισμός υποστηρίζεται μηχανικά από κατάλληλες δομές μέσα στο κύτταρο και κυρίως τον κυτταρικό σκελετό, ενώ ελέγχεται με εντολές του γενετικού υλικού. Ωστόσο, οι χλωροπλάστες αν υπάρχουν και τα μιτοχόνδρια διαχωρίζονται και πολλαπλασιάζονται ανεξάρτητα.
Μόλις ολοκληρωθεί ο διαχωρισμός δημιουργείται μια διαχωριστική μεμβράνη μεταξύ των δύο περιοχών του κυττάρου. Στο τελευταίο στάδιο η διχοτόμηση έχει ολοκληρωθεί και πλέον τα δύο κύτταρα που προέκυψαν μπορούν να αποκοληθούν.
Αβινιόν

Ιστορία

Στην περιοχή της Αβινιόν έχουν βρεθεί αρκετά αρχαία αντικείμενα που χρονολογούνται μέχρι και την Παλαιολιθική εποχή. Αρχικά η Αβινιόν ήταν Φωκαϊκό -Ιωνικό χωριό που κατά τον 2ο αιώνα π.Χ. έγινε ρωμαϊκός οικισμός με το όνομα Αβένιο. Από το 300 μέχρι το 500 μ.Χ. η πόλη δέχτηκε πολλές επιδρομές από Φράγκους, Αλεμάνους, Γότθους και Βουργουνδούς. Το 734 κατακτήθηκε από τους Σαρακηνούς και στη συνέχεια την ελευθέρωσε ο Κάρολος Μαρτέλος το 737. Ενσωματώθηκε με το βασίλειο της Βουργουνδίας το 932 και το 1129 αναγνωρίστηκε ως αυτόνομη κοινότητα από τον κόμη Γουλιέλμο Β'. Αυτό κράτησε μόλις για έναν αιώνα καθώς το 1226, ύστερα από τρίμηνη πολιορκία, την κατέλαβε ο Λουδοβίκος Η' και αφαίρεσε τα όποια προνόμια είχε η πόλη.
Την περίοδο 1309-1376 η Αβινιόν βρισκόταν κάτω από την παπική εξουσία, μια περίοδος που η Δυτική Καθολική Εκκλησία αποκαλεί Βαβυλωνιακή αιχμαλωσία ή Εξορία της Αβινιόν. Ονομάστηκε έτσι γιατί η εποχή αυτή ήταν πολύ επιζήμια για την Καθολική εκκλησία και αντιθέτως πολύ επικερδής για την πόλη, που διένυσε την χρυσή εποχή της. Από την εγκατάσταση του πρώτου πάπα ο πληθυσμός και η έκταση της πόλης αυξήθηκε σταδιακά. Πολλοί καλλιτέχνες και άνθρωποι των γραμμάτων ακολούθησαν τους πάπες και έτσι η πόλη απέκτησε έναν κοσμοπολίτικο χαρακτήρα, στοιχείο που βοήθησε στην διεύρυνση της πολιτικής της ακτινοβολίας και επιρροής στις γύρω περιοχές. Η ανάπτυξη της πόλης σταμάτησε όταν το 1348 μια επιδημία πανώλους μείωσε σημαντικά τον πληθυσμό, μείωση που συνεχίστηκε με μεγαλύτερο ρυθμό μετά την αποχώρηση του πάπα το 1377. Μετά από μια σύντομη περίοδο ακμής η πόλη πλέον άρχιζε να παρακμάζει.
Νέες επιδημίες πανώλους αποδεκάτισαν ξανά τους κατοίκους της Αβινιόν το 1580 και το 1721 συμβάλλοντας ακόμη περισσότερο στην παρακμή της πόλης. Το 1791, ύστερα από απόφαση της Γαλλικής εθνοσυνέλευσης, που επικυρώθηκε από τον πάπα με την συμφωνία του Τολεντίνο, η Αβινιόν προσαρτήθηκε στη Γαλλία. Τέλος, το 1942 η πόλη κατελήφθη από τους Γερμανούς και απελευθερώθηκε το 1944.
Οριακή γωνία

Η οριακή γωνία (ή κρίσιμη γωνία) είναι η γωνία στην οποία πραγματοποιείται το φαινόμενο της ολικής εσωτερικής ανάκλασης.
Κατά την διάδοση του φωτός από ένα οπτικά πυκνό μέσο με δείκτη διάθλασης  σε ένα οπτικά αραιό με με δείκτη διάθλασης   , η γωνία διάθλασης  είναι σύμφωνα με τον νόμο του Σνελ μεγαλύτερη από την γωνία πρόσπτωσης . Όταν η γωνία πρόσπτωσης αποκτήσει την οριακή (ή κρίσιμη τιμή) ,  η διαθλώμενη ακτίνα διαδίδεται παράλληλα προς την διαχωριστική επιφάνεια, δηλαδή . Για γωνίες πρόσπτωσης μεγαλύτερες της οριακής  έχουμε το φαινόμενο της ολικής ανάκλασης όπου όλη η ενέργεια ανακλάται από την διαχωριστική επιφάνεια. 
Στην παρακάτω εικόνα απεικονίζεται το παραπάνω φαινόμενο για αυξανόμενες γωνίες πρόσπτωσης.
Έτσι μια ακτίνα φωτός που διέρχεται π.χ. από το γυαλί στον αέρα, αν έχει γωνία πρόσπτωσης (σε σχέση με την κάθετη στην επιφάνεια του γυαλιού) μεγαλύτερη της οριακής γωνίας, το φως ανακλάται στο γυαλί και δεν μεταδίδεται στον αέρα.
Η οριακή γωνία μπορεί να υπολογιστεί από το νόμο του Snell,
λύνοντας ως πρός την γωνία πρόσπτωσης  παίρνουμε:
Για να βρούμε την οριακή γωνία, θα υπολογίσουμε την γωνία  όταν , δηλαδή 
Η τιμή της   που βρίσκουμε με αυτούς τους υπολογισμούς είναι η κρίσιμη γωνία .
Για παράδειγμα εάν ακτίνα διαδίδεται από γυαλί (με δείκτη διάθλασης περίπου ίσο με  ) στον αέρα (με δείκτη διάθλασης ) η οριακή γωνία σύμφωνα με τα παραπάνω θα είναι 
Όταν φως προσπίπτει με γωνία λίγο μικρότερη από  θα μεταδίδεται μερικώς στο άλλο μέσο ενώ όταν προσπίπτει με γωνία μεγαλύτερη των  θα ανακλάται πλήρως στο αρχικό μέσο.
Εάν ο λόγος  είναι μεγαλύτερος του   τότε το  δεν ορίζεται.
Η οριακή γωνία ορίζεται μόνο όταν   είναι μικρότερο του . Έτσι το φαινόμενο της ολικής εσωτερικής ανάκλασης μπορεί να πραγματοποιηθεί μόνον όταν το φως διαδίδεται από ένα μέσο σε ένα άλλο με χαμηλότερο δείκτη διάθλασης.
Η οριακή γωνία, συνήθως, είναι μικρή όταν το πυκνό μέσο έχει μεγάλο δείκτη διάθλασης και το αραιό μέσο είναι ο αέρας. Όταν το πυκνό μέσο είναι για παράδειγμα το διαμάντι που έχει  τότε , ενώ για το στεφανύαλο , όπου . Για τον λόγο αυτό, όταν επεξεργαζόμαστε διαμάντια ή κρύσταλλα κόβοντας κατάλληλα πολλές έδρες, αυτά λάμπουν.
Αυτό συμβαίνει  διότι οι ακτίνες του φωτός που εισέρχονται στα υλικά αυτά, υφίστανται ολική εσωτερική ανάκλαση στις έδρες της οπίσθιας πλευράς , με αποτέλεσμα να εξέρχονται πάλι από την εμπρόσθια πλευρά. Λόγω του μεγάλου δείκτη διάθλασης (δηλαδή της μικρής οριακής γωνίας) και του μεγάλου αριθμού εδρών, το μεγαλύτερο μέρος των ακτινών που εισέρχονται υφίστανται ολική ανάκλαση.

Παραδείγματα από την καθημερινή ζωή

Η ολική ανάκλαση μπορεί να παρατηρηθεί όταν καθώς κολυμπάμε, ανοίγουμε τα μάτια μας κάτω από την επιφάνεια του νερού. 
Αν το νερό είναι ήρεμο, τότε η επιφάνεια μοιάζει με καθρέπτη.
Όπως φαίνεται στο σχήμα, όταν βρισκόμαστε μέσα στο νερό και κοιτάζουμε προς τα πάνω, το οπτικό μας πεδίο έξω από το νερό περιορίζεται σε ένα κώνο με γωνία μικρότερη της οριακής. Για γωνίες μεγαλύτερες της οριακής, οι φωτεινές ακτίνες που φτάνουν στα μάτια μας προέρχονται από ολική ανάκλαση του φωτός στη διαχωριστική επιφάνεια νερού αέρα και αυτό που βλέπουμε είναι ο βυθός.
Έσσεν

Γεωγραφία

Το Έσσεν βρίσκεται στο κέντρο της κοιλάδας του Ρουρ, ανατολικά του Ρήνου σε μικρή απόσταση από τη διώρυγα Ρήνου–Χέρνε (Rhein-Herne-Kanal) και βόρεια του ποταμού Ρουρ, ο οποίος σχηματίζει την λίμνη Μπαλντενάι μεταξύ των συνοικιών Κουπφερντρέ, Χάιζιγκεν και Βέρντεν. Ο μέσος όρος υψόμετρου ανέρχεται στα 116 μέτρα. Το ψηλότερο σημείο της πόλης (202,5 μέτρα) βρίσκεται στο Χαϊντχάουζεν, ενώ το χαμηλότερο (26,5 μέτρα) βρίσκεται στο Κάρναπ.
Η μεγαλύτερη επέκταση της πόλης από βορρά στο νότο ανέρχεται στα 21 χμ, από ανατολή στη δύση 17 χμ.

Γειτονικές πόλεις

Αρχίζοντας βορειοανατολικά και ακολουθώντας δεξιόστροφη κατεύθυνση, οι παρακάτω πόλεις συνορεύουν με το Έσσεν: Γκελζενκίρχεν, Μπόχουμ, Χάτιγκεν, Φέλμπερτ, Χαϊλιγκενχάους, Ράτιγκεν, Μιλχάιμ, Ομπερχάουζεν, Μπότροπ και Γκλάντμπεκ.

Διοικητική διαίρεση

Η περιοχή του Έσσεν είναι διαιρεμένη σε 9 αστικές περιοχές, από τις οποίες η κάθε μια διαθέτει αντιπροσωπευτικό όργανο με 19 μέλη, τα οποία ψηφίζονται κάθε πέντε χρόνια στις τοπικές εκλογές. Οι 9 αστικές περιοχές χωρίζονται σε συνολικά 50 συνοικίες. Οι περισσότερες συνοικίες στο παρελθόν αποτελούσαν ανεξάρτητους δήμους, οι οποίοι κάποτε ενσωματώθηκαν στην πόλη του Έσσεν.

Ιστορία

Η πόλη του Έσσεν χτίστηκε γύρω από μια μονή Βενεδικτίνων του 9ου αιώνα. Παρέμεινε σχετικά μικρή πόλη, μέχρι που το 1811 ίδρυσε εκεί το πρώτο εργοστάσιο του ο Φρίντριχ Κρουπ. Με την ανάπτυξη της Κρουπ, άρχισε και η καταπληκτική ανάπτυξη της πόλης, η οποία την εποχή εκείνη ονομάστηκε γερμανική «πρωτεύουσα του άνθρακα». Εκτός από τις γιγαντιαίες μεταλλουργικές, σιδηρουργικές και μηχανουργικές εγκαταστάσεις, ιδρύθηκαν άπειρα συγκροτήματα παραγωγής χημικών προϊόντων, υαλουργίας και υφαντουργίας. Αποτέλεσμα της βιομηχανοποίησης ήταν η επέκταση του Έσσεν και η απορρόφηση πολυάριθμων γειτονικών κέντρων, μεταξύ των οποίων τα Μπόρμπεκ και Βέρντεν.
Τα όπλα που κατασκευάστηκαν στο Έσσεν επηρέασαν σημαντικά τη ροή των πολέμων της Ευρώπης μεταξύ του 1866 και του 1945. Εξαιτίας της σπουδαιότητας του, ιδιαίτερα στον τομέα της κατασκευής όπλων, το Έσσεν υπέστη κατά το Β' Παγκόσμιο Πόλεμο σφοδρότατους βομβαρδισμούς με αποτέλεσμα να καταστραφούν τα 75% της πόλης. Πολλά από τα υπόλοιπα κτίρια υπέστησαν βαριές ζημιές, μεταξύ των οποίων ο ρομανικού ρυθμού καθεδρικός ναός, που αποκαταστάθηκε μετά τον πόλεμο.
Αλέξανδρος Λιαροκάπης

Βουλευτής

Σπούδασε Νομικά στο Πανεπιστήμιο της Αθήνας. Εργάστηκε ως συμβολαιογράφος. Κατήλθε στην πολιτική σε πολύ μικρή ηλικία, όντας μέλος της ΕΠΕΚ του Πλαστήρα από πολύ μικρή ηλικία.  Εξελέγη βουλευτής Άρτας με το ΠΑΣΟΚ στις εκλογές του 1977 και επανεξελέγη το 1985. Από το 1981 και για 4 χρόνια ήταν πρόεδρος της ΗΛΠΑΠ. Το 1990 διεκδίκησε τη δημαρχία στην Άρτα, όμως δεν εξελέγη για πολύ λίγες ψήφους.
Ανέπτυξε και συγγραφικό έργο, εκδίδοντας 2 βιβλία. Ήταν παντρεμένος με την Πηνελόπη Χουλιάρα και απέκτησαν 3 παιδιά
Physical Review

Ιστορία

Το Physical Review άρχισε να εκδίδεται τον Ιούλιο του 1893, οργανωμένο από τον καθηγητή φυσικής στο Πανεπιστήμιο Κορνέλ Έντουαρντ Λήμινγκτον Νίκολς (Edward Leamington Nichols, 1854-1937). Την πρώτη εικοσαετία το περιοδικό συντασσόταν στο Κορνέλ. Οι 33 τόμοι που εκδόθηκαν σε αυτή την περίοδο είναι η Σειρά Ι (Physical Review Series I).
Το 1913 η έκδοση αναλήφθηκε από την Αμερικανική Φυσική Εταιρεία (APS) και άρχισε η Σειρά ΙΙ. Η έδρα του περιοδικού παρέμεινε στο Κορνέλ, με αρχισυντάκτη τον G.S. Fulcher, μέχρι το 1926, και μετά μετακόμισε στο γραφείο του συντάκτη Τζων Τόρενς Τέιτ, στο Πανεπιστήμιο της Μινεσότα. Το 1929 η APS άρχισε να εκδίδει και το τριμηνιαίο περιοδικό Reviews of Modern Physics, με μεγαλύτερα άρθρα.
Κατά την οικονομική ύφεση του Μεσοπολέμου, ο εύπορος επιστήμονας Άλφρεντ Λούμις (Alfred Lee Loomis, 1887-1975) πλήρωνε ανωνύμως το κόστος δημοσίευσης για συγγραφείς που δεν μπορούσαν να καταβάλουν τα χρήματα.
Λίγο μετά τον θάνατο του Τέιτ το 1950, τα γραφεία του περιοδικού μετακόμισαν στο Εθνικό Εργαστήριο του Μπρουκχέιβεν, στο Λονγκ Άιλαντ, όπου και παραμένουν. Το 1970 το Physical Review χωρίσθηκε σε επιμέρους περιοδικά, τα Physical Review A, B, C και D. Το 1993 προστέθηκε και πέμπτο, το Physical Review E, κυρίως ώστε να εξυπηρετηθεί ο τεράστιος όγκος νέων δημοσιεύσεων στο πεδίο της μη γραμμικής δυναμικής. Το σύνολο των πέντε εκδόσεων συναπαρτίζουν τη Σειρά ΙΙΙ (Physical Review Series III).
Το Physical Review άρχισε και ένα online περιοδικό υπό τον τίτλο Physical Review Focus το 1998, που συγχωνεύθηκε με το Physics της APS το 2011.
Στην οικογένεια προστέθηκε το Physical Review X, που εκδίδεται μόνο σε ηλεκτρονική μορφή και έχει ανοικτή πρόσβαση, με σκοπό την ταχεία δημοσίευση εργασιών πρωτογενούς έρευνας που αφορούν όλες τις περιοχές της καθαρής, της εφαρμοσμένης και της γενικής φυσικής. Το 2014 άρχισε να δημοσιεύεται και το Physical Review Applied για την εφαρμοσμένη φυσική, και αργότερα δύο ακόμα ηλεκτρονικά περιοδικά.
Δημήτρης Χριστούλας

Βιογραφία

Γεννήθηκε το 1935 και ήταν φαρμακοποιός. Όπως έγινε γνωστό από μαρτυρίες της κόρης του αλλά και γειτόνων, ο Δημήτρης Χριστούλας ήταν έντονα πολιτικοποιημένο άτομο, με ενεργή συμμετοχή σε όλες τις λαϊκές διεκδικήσεις των τελευταίων ετών. Σύμφωνα με τις ίδιες πηγές, ήταν άνθρωπος πράος, καλλιεργημένος, ευγενής. Αυτοκτόνησε στις 4 Απριλίου 2012 στην Πλατεία Συντάγματος με πιστόλι. Στο σημείωμα που βρέθηκε πάνω αναφέρει ότι αυτοκτόνησε με στόχο να αφυπνίσει την κοινή γνώμη.
Ο θάνατός του προκάλεσε αυθόρμητη συρροή ανθρώπων που ήρθαν για να τοποθετήσουν άνθη και σημειώματα στον τόπο όπου πέθανε. Τη νύχτα της 4ης Απριλίου ακολούθησαν συμπλοκές με τις αστυνομικές δυνάμεις με αποχώρηση των Ευζώνων, ενώ μια μέρα αργότερα συνεχίζονταν οι μικροεμπλοκές. Η πολιτική κηδεία του έγινε στις 7 Απριλίου στο Α' Νεκροταφείο Αθηνών, ενώ η σορός του, όπως ήταν η τελευταία του επιθυμία, μεταφέρθηκε στη Βουλγαρία για να αποτεφρωθεί.
Η ανεξάρτητη βουλευτής Σοφία Σακοράφα, η οποία τον γνώριζε και προσωπικά να χαρακτηρίσουν την πράξη του βαθύτατα πολιτική ενέργεια και να παρομοιάσουν την περίπτωσή του με εκείνη του φοιτητή Κώστα Γεωργάκη, που αυτοπυρπολήθηκε στην πλατεία της Γένοβας, αντιδρώντας στην Χούντα των Συνταγματαρχών. Ωστόσο άλλες δηλώσεις πολιτικών, όπως του Πάρι Κουκουλόπουλου και του Πάνου Μπεγλίτη, που αμφισβητούν τα κίνητρα του αυτόχειρα χαρακτηρίστηκαν ατυχείς και προκλητικές από τον Φαρμακευτικό Σύλλογο Αθηνών.

Καλλιτεχνικές αναφορές

Η περίπτωση του Χριστούλα αποτυπώθηκε σε τραγούδια στην Ελλάδα και το εξωτερικό. 
Στις 23 Φεβρουαρίου 2016, οι ελληνίδες μουσικοσυνθέτριες και στιχουργοί Αρετή και Ιωάννα Σπανομάρκου, κυκλοφόρησαν ένα τραγούδι και ένα αφηγηματικό κείμενο εμπνευσμένα από την αυτοκτονία του Δημήτρη Χριστούλα, που συμπεριλήφθηκε στον κοινωνικό-πολιτικό τους δίσκο με τίτλο "Ελλάς Πολιτική Κρατούμενη", ο οποίος έλαβε το Χρυσό Μετάλλιο στα Global Music Awards το 2016, στην Καλιφόρνια. Το τραγούδι με τίτλο "Ήταν Τρελός"  σαρκάζει τον τρόπο που προσπάθησαν πολιτικοί διάφορων κομμάτων να υποβαθμίσουν τον πολιτικό του συμβολισμό, χαρακτηρίζοντας την πράξη του αυτόχειρα πράξη τρέλας. 
Στις 3 Μαΐου 2012 στη Μαδρίτη, Ισπανοί τραγουδιστές συναντήθηκαν και ηχογράφησαν ένα τραγούδι που συνέθεσε ο Joaquín Carbonell  για να τιμήσουν τον Χριστούλα.
Η αυτοκτονία του Δημήτρη Χριστούλα αναφέρεται επίσης στο βιβλίο "Η μετέωρη Ελλάδα" (2015), του Ισπανού ελληνιστή, συγγραφέα και κινηματογραφιστή Πέδρο Ολάγια (Pedro Olalla), καθώς και στην ομώνυμη ταινία ντοκιμαντέρ του ίδιου (2018).
Σημαία της Αϊτής

Η σημαία της Αϊτής αποτελείται από δύο οριζόντιες ισομεγέθεις λωρίδες, με το εθνόσημο της χώρας στη μέση της σημαίας.
Η πολιτική σημαία δεν έχει το έμβλημα. Η κόκκινη και μπλε σημαία φέρεται να έχει σχεδιαστεί από την εποχή της επανάστασης εναντίον της γαλλικής αποικιοκρατίας. Στους Ολυμπιακούς Αγώνες του 1936 στο Βερολίνο, βρέθηκε ότι η Αϊτή και το Λίχτενσταϊν χρησιμοποιούσαν την ίδια σημαία, γεγονός που οδήγησε στο να προστεθεί ένα στέμμα στη σημαία του Λίχτενσταϊν.
Καθιερώθηκε στις 25 Φεβρουαρίου του 1986. Η χώρα έχει Σύνταγμα από το Μάρτιο του 1987 (ανεστάλη η ισχύς του την περίοδο Ιουνίου 1988 - Μαρτίου 1989).
Destroyer of Worlds

Τραγούδια του δίσκου

1. Lake of Fire (Quorthon) - 5:43
2. Destroyer of Worlds (Quorthon) - 4:51
3. Ode (Quorthon) - 6:27
4. Bleeding (Quorthon) - 3:55
5. Pestilence (Quorthon) - 6:50
6. 109 (Quorthon) - 3:36
7. Death from Above (Quorthon) - 4:35
8. Krom (Quorthon) - 2:50
9. Liberty & Justice (Quorthon) - 3:52
10. Kill Kill Kill (Quorthon) - 3:09
11. Sudden Death (Quorthon) - 3:19
12. White Bones (Quorthon) - 8:35
13. Day of Wrath (Quorthon) - 8:15

Τα μέλη των Bathory

Το "Destroyer of Worlds" ηχογραφήθηκε αποκλειστικά από τον Quorthon, ο οποίος έπαιξε μπάσο, κιθάρα, τύμπανα, κρουστά και τραγούδησε όλα τα κομμάτια του άλμπουμ.
Gliese 667

Gliese 667 A

Το μεγαλύτερο αστέρι στο σύστημα, o Gliese 667 A  (GJ 667 A), είναι κύριας ακολουθίας τύπου  K  με αστρική ταξινόμηση K3V.  Έχει περίπου το 73% της μάζας του Ήλιου και το 76% της ηλιακής ακτίνας, αλλά ακτινοβολεί μόνο περίπου το 12-13% της φωτεινότητας του Ήλιου. Η συγκέντρωση των στοιχείων εκτός από το υδρογόνο και το ήλιο η οποία στην ορολογία των αστρονόμων ονομάζεται μεταλλικότητα, είναι πολύ χαμηλότερη από αυτή του Ήλιου με μια σχετική αφθονία γύρω στο 26% της ηλιακής.  Το εμφανές οπτικά το μέγεθος του αστέρα αυτού είναι 6.29, το οποίο με βάση των εκτιμώμενη απόσταση του, δίνει ένα απόλυτο μέγεθος περίπου 7,07 (υποθέτοντας αμελητέα εξάλειψη από διαστρική ύλη).

Gliese 667 Β

Όπως ο πρωτογενής,  έτσι και ο δευτερογενής αστέρας Gliese 667 Β (GJ 667 Β) είναι κύριας ακολουθίας αστέρας τύπου K, αν και έχει μια ελαφρώς μεταγενέστερη αστρική ταξινόμηση  K5V.  Έχει μάζα περίπου το 69% του Ήλιου, ή το 95% της πρωτογενούς μάζας, και αυτή είναι που ακτινοβολεί περίπου το 5% της ηλιακής οπτικής φωτεινότητας.  Το φαινόμενο μέγεθος του 667 B είναι 7,24, δίνοντας ένα απόλυτο μέγεθος περίπου 8,02.

Gliese 667 C

Ο Gliese 667 C είναι το μικρότερο αστέρι στο σύστημα, με μόνο περίπου 31% της μάζας του Ήλιου και το 42% της ηλιακής ακτίνας, σε τροχιά  περίπου 230 AU από το ζευγάρι  Gliese 667 AB. Είναι ένας ερυθρός νάνος που ταξινομείται ως Μ 1.5. Αυτός ο αστέρας ακτινοβολεί μόνο το 1,4% από τη φωτεινότητα του Ήλιου από τη εξωτερική ατμόσφαιρα, με μία σχετικά  ψυχρή ενεργή θερμοκρασία 3.700 Κ.  Αυτή η θερμοκρασία είναι αυτή που αποδίδει την κόκκινη λάμψη που είναι χαρακτηριστική των αστέρων τύπου M. Το φαινόμενο μέγεθος του αστέρα είναι 10.25, δίνοντας το απόλυτο μέγεθος του στο 11.03. Είναι γνωστό ότι υπάρχει ένα σύστημα με δύο πλανήτες: υπάρχουν ισχυρισμοί  για μέχρι  και επτά πλανήτες , αλλά αυτό μπορεί να είναι λάθος λόγω αποτυχίας στην καταγραφή του θορύβου στην ακτινική ταχύτητα δεδομένων. Η κατάσταση του ερυθρού νάνου αστέρα  θα επιτρέψει σε οποιουσδήποτε πλανήτες για να λάβουν ελάχιστες ποσότητες υπεριώδους ακτινοβολίας.
Όμιλος Γ΄ Ευρωμπάσκετ 2017

Ο Όμιλος Γ΄ του Ευρωμπάσκετ 2017 θα λάβει χώρα από την 1η Σεπτεμβρίου έως την 7η Σεπτεμβρίου 2017. Όλοι οι αγώνες του ομίλου θα γίνουν στο Κλουζ-Ναπόκα, στη Ρουμανία.
Ο όμιλος αποτελείται από την Κροατία, την Τσεχία, την Ισπανία, την Μαυροβούνιο, την Ρουμανία και την Ουγγαρία. Οι τέσσερεις πρώτες ομάδες στην τελική κατάταξη προκρίνονται στον δεύτερο γύρο.
Εκλογές στις Νήσους Κουκ

Οι Νήσοι Κουκ διεξάγουν εκλογές σε εθνικό επίπεδο για νομοθετικό σώμα. Το διθάλαμο κοινοβούλιο αποτελείται από την Άνω Βουλή (House of Ariki) που απαρτίζεται από παραδοσιακούς αρχηγούς και μια Νομοθετική Συνέλευση ή Κάτω Βουλή με 24 μέλη, τα οποία εκλέγονται για 4ετή θητεία σε μονοεδρικές εκλογικές περιφέρειες. 
Ο Οίκος των Αρίκι (Άνω Βουλή) έχει συμβουλευτικό ρόλο για παραδοσιακά ζητήματα και ασκεί σημαντική επιρροή, όχι όμως και νομοθετικές εξουσίες.
Το πολιτικό σύστημα είναι δικομματικό, που σημαίνει ότι η εξουσία μονοπωλείται από δύο κόμματα, το Κόμμα των Νήσων Κουκ και το Δημοκρατικό Κόμμα.

2010

Την ίδια ημέρα με τις γενικές εκλογές του 2010 διενεργήθηκε δεσμευτικό δημοψήφισμα για το αν τα έπρεπε να μειωθεί ο αριθμός των 24 βουλευτών.
Οι ερωτηθέντες ενέκριναν την πρόταση για μείωση στον αριθμό των εδρών, με ποσοστό 63,8% έναντι 36,2% που την καταψήφισαν .Το 7,4% ήταν άκυρα ή λευκά ψηφοδέλτια, με αποτέλεσμα να μην συμπληρωθούν τα 2/3 της πλειοψηφίας, ώστε να περάσει το δημοψήφισμα.

2006

Η κυβέρνηση απώλεσε την πλειοψηφία της μετά τη νίκη του αντιπολιτευόμενου Κόμματος των Νήσων Κουκ σε επαναληπτική εκλογή στη Ματεβέρα στις 26 Σεπτεμβρίου 2006. Το Δημοκρατικό Κόμμα κέρδισε οριακή νίκη στις εκλογές αυτές.
Ρεϋχάν (αλφάβητο)

Το Ρεϋχάν (αραβικά: ریحان‎) είναι ένα από τα έξι κανονικά αλφάβητα της περσοαραβικής καλλιγραφίας. Η λέξη Ρεϋχάν σημαίνει βασιλικός στα αραβικά και περσικά. Το Ρεϋχάν είναι μια παραλλαγή του αλφαβήτου Μουχακάκ, αλλά είναι καλύτερο από το Μουχακάκ και παρομοιάζεται με τα λουλούδια και τα φύλλα βασιλικού. Αναπτύχθηκε κατά τη διάρκεια της εποχής των Αβασιδών εποχή από τον Ιμπν αλ-Μπαουάμπ.
Κύπελλο Κύπρου ποδοσφαίρου γυναικών 2012-13

Σύστημα διεξαγωγής

Στο κύπελλο Κύπρου 2012-13 συμμετείχαν οι 7 από τις 8 ομάδες του πρωταθλήματος Παγκυπρίου πρωταθλήματος ποδοσφαίρου γυναικών. Η Αθλητική Ένωση Αμμοχώστου δεν δήλωσε συμμετοχή.
Διεξήχθη σε 3 γύρους. Στους πρώτους 2 γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Ο τελικός ήταν μονός και διεξήχθη σε ουδέτερο στάδιο.
Ερατεινή Φωκίδας

Η δημιουργία και τα πρώτα βήματα της Ερατεινής

Η Ερατεινή είναι ένας νέος τόπος που δημιουργήθηκε περίπου το 1230-1280 π.Χ. Εκείνη την εποχή ονομαζόταν Χάνι και λειτουργούσε ως πανδοχείο. Το όνομα της το πήρε από τη βασίλισσα Ερατώ. Το 1908 η Ερατεινή καταστράφηκε από έναν δυνατό σεισμό. Από αυτόν το σεισμό δεν υπήρχαν θύματα, αλλά καταστράφηκαν πολλά κτήρια εκείνης της εποχής. Εκείνη την εποχή δεν υπήρχε δρόμος για την Αθήνα ή την Πάτρα. Έτσι, οι άνθρωποι που ήθελαν να πάνε Αθήνα ή Πάτρα πήγαιναν με τα καράβια της εποχής, που ήταν συνήθως καΐκια για αγορά ή πώληση τροφίμων και ζώων. Το 1936 ήρθε το ηλεκτρικό ρεύμα στην Ερατεινή, αλλά τότε το χρησιμοποιούσαν για να έχουν φως γιατί δεν υπήρχαν ηλεκτρικές συσκευές. Επίσης στην Ερατεινή έγιναν ακόμα 2 σεισμοί, ένας το 1965 με ένα θύμα και πολλές υλικές ζημιές και ένας το 1995 με πολλές υλικές ζημιές.

Β’ Παγκόσμιος Πόλεμος – Κατοχή

Στην Ερατεινή πρώτοι έφτασαν οι Ιταλοί, το 1941. Είχαν την έδρα τους στην Ερατεινή. Έμεναν σε σπίτια που έπαιρναν με τη βία από τους κατοίκους, τους οποίους πετούσαν στον δρόμο και σκότωναν πολλούς από αυτούς. Επίσης οι Ιταλοί εκείνη την εποχή έκαψαν το χωριό της Τολοφώνας και σκότωσαν πολλούς ανθρώπους. Οι Γερμανοί έφτασαν στην περιοχή περίπου το 1944. Δεν μπήκαν καθόλου μέσα στο χωριό, αλλά μερικές φορές περνούσαν με τα πλοία τους και χτυπούσαν το χωριό με αυτά.

Νεότερα Χρόνια

Με το πέρασμα των χρόνων, όλο και πιο πολύ άνθρωποι εγκαταστάθηκαν στην Ερατεινή. Το Δημοτικό Σχολείο Ερατεινής δημιουργήθηκε περίπου το 1930. Το νέο κτήριο του Δημοτικού Σχολείου δημιουργήθηκε το 1955. Το Νηπιαγωγείο Ερατεινής δημιουργήθηκε το 1979. Ένα χρόνο μετά, το 1980 δημιουργήθηκε το Γυμνάσιο Ερατεινής. Οι Λυκειακές τάξεις της Ερατεινής λειτούργησαν το 1984, αν και από το 1981 άρχισαν οι εργασίες, χρειάζονταν 1 χρόνο για κάθε τάξη. Το ξενοδοχείο Delphi Beach, που τυχαίνει να είναι ένα από τα μεγαλύτερα ξενοδοχεία της περιοχής, άρχισε να λειτουργεί το 1975. Η λειτουργία του ξενοδοχείου έφερε μεγάλη ανάπτυξη στην Ερατεινή, αφού κάθε καλοκαίρι και για περίπου 30 χρόνια έφερνε γκρουπ τουριστών από τη Γαλλία. Από τότε, ακόμα και σήμερα η Ερατεινή συνεχίζει να εξελίσσεται και να αναπτύσσεται οικονομικά, κοινωνικά και πολιτισμικά.

Αθλητισμός

Ο Α.Σ. Τολοφώνα/Ερατεινή είναι ο κυριότερος φορέας αθλητισμού στην πόλη. Η μεγαλύτερη διάκριση στην ιστορία του συλλόγου είναι η κατάκτηση του Κυπέλλου της Ε.Π.Σ. Φωκίδας, την αγωνιστική περίοδο 2010-11, νικώντας στον Τελικό με σκορ 2-1 τον Αετό Λιδωρικίου . Ακόμα η μικρή ομάδα της Α.Σ.Τ.Ε. έχει κατακτήσει μία φορά το κύπελο.Τα τελευταια 5 χρονια εχει δημιουργηθει ομαδα Μπασκετ , τοξοβολια ,ΑΣ ΔΩΡΙΔΑ.

Ελαιόλαδο

Η Ερατεινή και η Τολοφώνα παράγουν εξαιρετικής ποιότητας ελαιόλαδο. Ο ελαιώνας της Τολοφώνας αποτελείται από αρκετές χιλιάδες ελαιόδενδρα, τα περισσότερα από τα οποία έχουν ηλικία μεγαλύτερη των 2.500 ετών. Στην περιοχή της Ερατεινής και της Τολοφώνας λειτουργούν ελαιοτριβεία και ένα συσκευαστήριο. Το συσκευαστήριο, μάλιστα, συσκευάζει και εξάγει το άριστης ποιότητας έξτρα παρθένο ελαιόλαδο Άσπιλον.